Jonas Purlys

Jonas Purlys (g. 1957 m. lapkričio 19 d. Velva-Baza gyvenvietė, Belojevskio rajonas, Permės sritis, Rusija) – Lietuvos ir Šilutės rajono savivaldybės politinis bei visuomenės veikėjas.

 Biografija 
Baigė Šilutės 3-ąją vidurinę mokyklą, 1981 m. baigė Lietuvos žemės ūkio akademiją, inžinierius hidrotechnikas.

1981 m. Šilutės melioracijos valdybos meistras, inžinierius, tarnavo TSRS kariuomenėje, vėliau Šilutės melioracijos technikumo dėstytojas. 1988 m. Šilutės Sąjūdžio iniciatyvinės grupės narys. 1989 m., turėdamas atsargos karininko laipsnį, savanoriu įstojo į besikuriančią Lietuvos kariuomenę, kūrė pirmąsias Nepriklausomos Lietuvos karines struktūras, įsteigė pasienio tarnybos Pagėgių užkardą, vadovavo šaukimams į karinę tarnybą bei geležinkelio tiltų per Nemuną ties Pagėgiais apsaugai. Rūpinosi sovietinės armijos dalinių išvedimu iš Šilutės rajono teritorijos. Krašto apsaugos  savanorių pajėgų teritorinės gynybos bataliono vadas, iki 2004 m. Karinių jūrų pajėgų logistikos viršininko pavaduotojas. Atsargos komandoras leitenantas.Jonas Purlys – kandidatas į Seimo narius. 2009-09-09

2005 m. Liepio firmos „Stamela“ darbų vykdytojas, 2007–2009 m. Šilutės rajono savivaldybės administracijos direktoriaus pavaduotojas, nuo 2009 m. Seimo nario padėjėjas.

2003 m. Liberalų ir centro sąjungos Šilutės rajono skyriaus narys, 2006 m. Lietuvos Respublikos liberalų sąjūdžio narys, skyriaus pirmininko pavaduotojas, 2010 m. skyriaus sekretorius. 2018 m. pasitraukė iš Liberalų Sąjūdžio partijos.

1990–1992 m. Šilutės miesto tarybos deputatas, 1990–1995 m. Šilutės rajono tarybos deputatas, 2007 m., mandato atsisakė paskirtas direktoriaus pavaduotoju ir nuo 2011 m. Šilutės rajono savivaldybės tarybos narys.2011 m. Lietuvos savivaldybių tarybų rinkimai 

Išsiskyręs, vaikas Raimonda.

 Šaltiniai 	

Kategorija:Šilutės politikai
Kategorija:Lietuvos inžinieriai hidrotechnikai
Kategorija:Lietuvos karininkai